**Dyddiad cyhoeddi:** 13 Ebrill 2023

**Cais Rhyddid Gwybodaeth** 50/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

A fyddech cystal â nodi’r gwaith rydych chi’n bwriadu ei wneud pan fydd y gangen hon yn cau am wyth mis.

**YMATEB**

Gweler y gwaith sy’n cael ei wneud isod –

* Tynnu’r ‘system signalau cyfnewidfa tocynnau’ bresennol sydd ar waith rhwng Porth ac Ystrad Rhondda ac Ystrad Rhondda a Threherbert, a gosod signalau golau lliw LED modiwlaidd newydd yn ei lle.
* Profi’r system signalau modiwlaidd newydd.
* Ailddyblu’r trac yn y lleoliadau canlynol

- Porth i Ddinas Rhondda

- Ton Pentre i Ystrad Rhondda

- Ynyswen i Dreherbert

* Gosod cyfarpar llinellau uwchben (gan gynnwys gosod seilbyst sylfaen, mastiau a gwifrau) rhwng Pontypridd a Threherbert er mwyn galluogi’r trenau tram newydd ar drydan a batri.
* Dargyfeirio prif bibelli nwy a dŵr sydd ar hyn o bryd yn atal y gwaith o osod yr offer llinell uwchben uchod.
* Adeiladu platfformau ychwanegol ar orsafoedd Treherbert, Ynyswen a Dinas Rhondda ar yr adrannau trac dwbl newydd. Gosod pont droed Mynediad i Bawb newydd yn Ynyswen a Dinas Rhondda er mwyn i deithwyr gael mynediad at blatfformau newydd yr orsaf.
* Addasu rhyngwynebau platfform-trên ar hyd y llwybr i alluogi mynediad gwastad i’r trenau tram newydd.
* Uwchraddio llochesi ac ystafelloedd aros mewn gwahanol leoliadau.
* Gosod toiledau mynediad cyffredinol newydd yn Nhreherbert a Thonypandy.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".